
TABEL CRONOLOGIC 


1834 Iunie 23 in casele párintesti de la Curtea-Veche, se naste, la Bu- 
curesti, Alexandru I. Odobescu. 


1844 Alexandru Odobescu devine elev al Colegiului ,,Sf. Sava“ din 
Bucureşti, reuşind excelent la examen în fata lui Petrache Poenaru. 


1850 Noiembrie Alexandru Odobescu pleacă la Paris pentru desăvârşirea 
studiilor şi devine elevul lui Alfred Dumesnil, ginerele lui Jules 
Michelet. 


1851 Martie 17 A. I. Odobescu prezintă, la Paris, în cadrul Cercului 
românilor, conferinţa Viitorul artelor în România. 
Mai În primul număr al revistei Junimea română, ce apare la Paris, 
publică, nesemnat, articolul Muncitorul român. 


1852 Ianuarie Apare Calendarul popular..., editat de C.A. Rosetti şi Win- 
terhalder, în paginile căruia va publica, fără semnătură, fragmen- 
tul istoric Fecioara din Orleans. 

August 3 Insotindu-l pe tatăl său, pleacă, într-un voiaj de o sáp- 
tămână (până la 12 august), la Londra. 

1853 Decembrie 11—13 Îşi susţine examenul de studii obţinând men- 
tiunea „assez bien“. 


1854 Octombrie 8 În drum spre tara, se opreşte la Köln, apoi la Dresda, 
Praga, trece prin Pesta şi, pe Dunăre, cu vaporul ajunge la Giurgiu 
(11 octombrie), de unde se îndreaptă spre Bucureşti cu birja. 


1855 Mai 28 Publică poezia Odă României, în paginile revistei România 
literară, ce apărea la Iaşi. 

Septembrie Ín aceeasi Románia literará, publicá studiul Despre sa- 
tira latină, o demonstraţie de eruditie putin obişnuită în presa noa- 
strá literará la acea orá. 

Noiembrie Publica, in paginile Romániei literare, poezia Íntoarcerea 
în tard pe Dunăre. 

1856 Ianuarie 6 Pleacă prin Craiova la Turnu Severin, însoţit de maiorul 
Racoviţă. 

1857 Ianuarie 1 Este numit la Secretariatul de stat, şef al biroului francez, 
avându-l ca subordonat, printre alţii, şi pe Grigore Alexandrescu. 
Aprilie Împreună cu C. Cornescu face o excursie la Câmpulung, 
Piteşti, Curtea-de-Argeş. 

August 11 Moare loan Odobescu. 
Octombrie În revista Românul publică în foileton nuvela istorică 
Mihnea-Vodă cel Rău. 


1858 August 14 Alexandru Odobescu se căsătoreşte cu Alexandra (Saşa) 
Prejbeanu, fiică naturală a lui Kiseleff, nepoată, în linie maternă, a 
prinților ruşi Bagration. După câteva zile, pleacă în voiaj de nuntă 
pe un traseu ce atinge Dresda, Berlin, Paris. 

1859 Februarie 21 Este numit procuror la secţia a Il-a a Curţii de Apel. 
Iunie 10 În aceeaşi funcţie, trece la secţia I-a. 

1860 Martie Începe publicarea nuvelei istorice Doamna Chiajna în Revis- 
ta Carpaţilor, condusă de poetul G. Sion. 

Mai 25 Este numit membru al Comisiei documentare. 

Septembrie 22 Din însărcinarea lui V. Boerescu, ministrul cultelor 
şi instrucţiunii publice, formează, împreună cu A.T. Laurian, I. 
Maiorescu, I. Brăteanu, P Cernătescu, Florian Aaron şi I. Eliade o 
Comisie de adunare a materialelor pentru formarea unei istorii 
naţionale. Comisia îl va avea ca preşedinte pe A.T. Laurian, iar ca 
secretar pe G. Sion. 

1861 Aprilie Editează Revista română, împreună cu G. Cretzianu, D. Be- 
rindey si P Iatropol. 

1862 Februarie 1 Este numit de cátre Alex. loan Cuza in functia de direc- 
tor in Ministerul Cultelor si Instructiunii Publice pentru departa- 
mentul Valahiei. 

Apare Câteva ore la Snagov — un „fals jurnal de călătorie“. 

Iulie 16, 17 si 18 Participă la Braşov la sesiunea „Astrei“. 
Septembrie În paginile Revistei române, începe publicarea romanu- 
lui lui Nicolae Filimon Ciocoii vechi şi noi. 


1863 Mai 26 Este numit ad-interim Ministru al Cultelor şi Instrucțiunii 
Publice, în urma demisiei lui Cristian Tell. 
Iulie 31 Este semnat decretul de numire în funcţia de Ministru al 
Departamentului Cultelor şi Instrucțiunii Publice. 
August 17 În urma demisionării lui loan Ghica din postul de minis- 
tru al „treburilor străine“, Al. Odobescu este desemnat ad-interim 
pe acest post, pe care îl va ocupa până la 7 septembrie. 
Octombrie 12 Neîmpărtăşind punctul de vedere al guvernului pri- 
vind secularizarea averilor mănăstirești pe care el le vedea desti- 
nate unor opere sociale şi culturale, Al. Odobescu demisionează din 
funcţia de Ministru al Cultelor şi Instrucțiunii Publice. 


1865 Iulie 26 În familia scriitorului Al. Odobescu se naşte o fetiţă, căreia 
i se dă numele Ioana. 


1867 Mai insotit de fiica şi soţia sa, pleacă la Paris pentru a definitiva 
pavilionul românesc din cadrul Expoziţiei universale. El duce cu sine 
Tezaurul de la Pietroasa. În drum trece prin Viena şi Miinchen. 

1869 August Împreună cu V A. Urechea, pleacă la Copenhaga unde par- 
ticipă la Congresul internaţional de antropologie şi arheologie pre- 
istorică. 

1870 Aprilie Vizitează Grecia, împreună cu prietenul său C. Cornescu. 
După o şedere la Constantinopol se îndreaptă spre Athos. 
Septembrie 10 Este ales membru al Societăţii Academice Române, 
la propunerea lui Al. Papiu-Ilarian. 

Octombrie 1 Fiind în Elveţia cu Saşa, hotărăşte să plece singur în 
Italia. După ce traversează lacul Leman se înscrie pe itinerariul: St.- 

Maurice, Baveno, Milano, Monza, Bologna, Ravenna, Florenta, 
Roma, Livorno, Pisa, Venetia, pentru ca, la 26 octombrie, sá ajungá 
la Viena, de unde cu vaporul se va intoarce acasa. 


1871 Iulie Initiazá publicarea unor cercetări asupra aşezămintelor antice 
din România. Începe cu Notite despre localităţile însemnate prin 
rămăşiţe antice în districtul Dorohoi, tipărită mai întâi în Monitorul 
oficial, apoi preluată de Trompeta Carpaţilor şi Românul. 
Septembrie La propunerea sa, sunt aleşi membrii onorifici ai So- 
cietatii Academice următorii cărturari străini: Emil Egger (Franţa), 
G. Capellini (Italia), E. Desjardins (Franţa), Alexis Uvarov (Rusia), 
W. Frohner, Ferdinand de Lasteyrie, Charles de Linas, Fr. Bock şi A. 
Ubicini (Franta). 

1872 Mai 15 Ín revista Columna lui Traian, condusá de B.P Hasdeu, incepe 
publicarea unei ample bibliografii a scrierilor relative la Dacia. 


1873 Februarie 15 Publica in revista Columna lui Traian pamfletul Fu- 
muri arheologice scornite din lulele preistorice, comentând ironic 
unele pretinse descoperiri ale lui Cezar Bolliac. 

Decembrie 9 Devine membru-corespondent al Institutului Arheologic 
din Roma. I se inmäneazä diploma semnată de savanții Lepsius si 
Mommsen. 


1874 Preia conducerea Teatrului Naţional din Bucureşti. 
Aprilie Face parte, împreună cu D.A. Sturdza, M. Kogălniceanu, Th. 
Rosetti şi Ioan Slavici, din Comisia pentru publicarea documente- 
lor Hurmuzachi. 
Iunie Apare una dintre cele mai importante lucrări ale sale: Pseudo- 
cynegeticos. 
August 2 Împreună cu I.C. Massim, G. Sion şi I. Caragiani este nu- 
mit în Comisia pentru examinarea traducerilor din autorii elini. 
Octombrie Ministrul Instrucțiunii, Titu Maiorescu, iniţiază la Uni- 
versitatea din Bucureşti o serie de cursuri speciale, neprevăzute până 
atunci în programa de învățământ. Astfel îl invită pe Al. Odobescu 
să susţină cursul de arheologie. 

1875 in broşură, îi apar basmele Jupán Rănică Vulpoiu şi Tigrul păcălit. 
1876 Februarie 28 1 se conferă medalia „Bene merenti“. 


1877 Septembrie 15 1 se acordă premiul „Năsturel“ pentru lucrarea re- 
cent apărută, Istoria arheologiei. 


1878 Martie 3 Împreună cu B. P Hasdeu, V A. Urechea şi Th. Aman este 
investit cu Ordinul „Steaua României“ în grad de ofiţer. 


Iulie 3 1 se decernează ordinul rusesc „Sf. Stanislas“. 


1879 Mai 23 Împreună cu membrii Societăţii Academice, Al. Odobescu 
ia parte la înfiinţarea ca instituţie de stat a Academiei Române. 


1881 Octombrie Scriitorul este numit secretar de legatie la Paris. 


1883 Iunie Este distins, pentru întreaga activitate la legația din Paris, cu 
gradul de comandor al Ordinului „Steaua României“. 


1885 Martie Demisionează din diplomaţie. Din cauza unor încurcături 
de ordin financiar — amploarea datoriilor este copleşitoare — se 
vede nevoit să revină la Bucureşti. 


1888 Mai Pleacă la Bologna pentru a participa, din partea Universităţii 
bucureştene, la sărbătorile universităţii locale. Rămâne apoi la Pa- 
ris, în urma intervenţiei lui T. Maiorescu, care îi obţine o bursă ne- 
cesară pentru terminarea volumului 1 din Tezaurul de la Pietroasa. 


1889 Iulie Starea proastă a sănătăţii il obligă sá se angajeze, pentru a 
preda lecţii de istorie, la Liceul particular „Sf. Gheorghe“, condus 
de Anghel Demetriescu. 

Octombrie Cu ocazia sărbătoririi a 25 de ani de la înfiinţarea Univer- 
sitatii bucureştene, vorbeşte despre Petrache Poenaru, obținând un 
remarcabil succes. 


1891 Octombrie Preia conducerea Şcolii Normale Superioare. 


1892 Devin publice sentimentele sale pentru o altă persoană şi încearcă 
să-i explice soţiei sale această stare critică prin care trece. Pasiunea 
sa se îndreaptă spre Hortensia Keminger („adevăratul mormânt al 
inteligenţei, al iluziilor, ba chiar al vieţii mele“, cum îi va scrie el 
lui Anghel Demetriescu), care îi va supravieţui, murind în 1953. 

1893 Are repetate accese de gutá. Boala se agraveazá. 


1894 Iulie-august Încercând să-şi amelioreze sănătatea, merge, prin Bra- 
şov — Cluj — Bistriţa, la Sângeorz, unde va petrece zile mai linistite, 
făcând excursii la Ronda şi Valea Vinului. Prin Vatra Dornei se 
întoarce apoi la Bucureşti. 


1895 Ianuarie Aproape complet izolat, se retrage într-o locuinţă din stra- 
da Cuza Vodă, nr.5, unde caută să-şi afle liniştea, afundându-se în 
studii personale. 

Noiembrie 12 Ajuns la disperare, din cauza bolii, se sinucide şi este 
condus pe ultimul drum de o mare mulţime de cărturari, profesori, 
foşti elevi etc. 


